alexandrainst/scandi-wiki huggingface dataset:
Ragnvald Blakstad

Ragnvald Blakstad (født 20. mai 1866 på Blakstad i Asker, Akershus, død 26. april 1929 i London) var en norsk industrimann og kraftutbygger. Ragnvald Blakstad regnes som en av pionerene i norsk krafthistorie. Som utbygger var han særlig aktiv fra århundreskiftet og frem til første verdenskrig.

I 1898 var han med på å stifte kraftselskapet A/S Barbu, da han hadde fått konsesjon på å produsere elektrisitet i Barbuelva. Blakstad er forøvrig mest kjent for Tyssedal kraftanlegg i Hardanger og Aura-anlegget i Romsdal. I 1910 overtok Blakstad aksjemajoriteten i A/S Tyssefaldene og ble generaldirektør for selskapet. Etter dette kjøpet fremstod han som en av de desidert ledende skikkelsene i norsk kraftproduksjon og kraftintensiv industri. I 1913 skaffet han seg, sammen med andre norske interesser, majoriteten i Alby United Carbide Factories Ltd. I tiden Blakstad var generaldirektør for Tyssefaldene ble kraftanlegget trinnvis bygget ut og produksjonen økt fra 20 000 elektriske HK til vel 140 000. Den store Ringedalsdammen i Skjeggedal prydes av generaldirektøres initialer.

For å skape et marked for kraften lanserte Blakstad i 1917 planer for en storstilt kraftoverføring mellom landsdelene, en idé som foregriper tanken bak Samkjøringen. Hans kongstanke var elektriske «landeveier» med hovedlinjer for kraftoverføring fra kraftstasjonene i vest til forbrukerne i østlandsområdet.

Etter 1. verdenskrig ble Blakstad rammet av etterkrigsdepresjonen og han måtte selge seg ut av det meste han var involvert i.

Idrettsmann 
Blakstad bodde i Skien i noen år på 1880-tallet og var i 1885 med på å stifte Idrætsforeningen Odd. Blakstad ble idrettsforeningens første formann, og det var også han som foreslo navnet Odd.

Ragnvald Blakstad var også en habil skiløper. I 1897 vant han kongepokal i kombinert under et landsskirenn i Arendal.

Arkivet 
Arkivmateriale etter Ragnvald Blakstad befinner seg på Aust-Agder museum og arkiv i Arendal. Materialet omfatter i hovedsak korrespondanse fra perioden 1910-1920-årene.

Referanser

Eksterne lenker 
 
 Eydehavnportalen om Ragnvald Blakstad
 NRK Sogn og Fjordane fylkesleksikon om Ragnvald Blakstad
 

Norske forretningsfolk
Norske industrigründere
Norske skipsredere
Personer fra Asker kommune
Privatarkiv fra Aust-Agder
Arkiv oppbevart ved KUBEN
Fødsler i 1866
Dødsfall i 1929
Artikler i sjøfart-prosjektet
Matthias de Zordo

Matthias de Zordo (født 21. februar 1988 i Bad Kreuznach) er en tysk spydkaster. Han deltok i spydkastkonkurransen under EM i friidrett 2010 i Barcelona og tok sølvmedaljen etter en spennende konkurranse med Andreas Thorkildsen, som til slutt vant. Matthias de Zordos kast var på 87,81 meter. Med det forbedret han sin tidligere bestenotering med over tre meter. I juli 2010 ble han også tysk mester i spydkast.

De Zordo er en av få som kaster spyd med venstre hånd, og den som har kastet lengst i verden av disse. Han var aktiv i flere idretter da han vokste opp, blant annet spilte han håndball for HGC Bad Kreuznach. Fra 2006 til 2007 gjorde han tjeneste innenfor «Freiwilliges Soziales Jahr in Sport». Han har hatt en ull-lue, som han selv omtaler som lykkelua, som han til tider har nyttet i konkurranser.

Referanser

Eksterne lenker 
 
 Portrett hos leichtathletik.de (tysk)
 Intervju med Matthias de Zordo (tysk)

Tyske spydkastere
Verdensmestere i friidrett
Deltakere for Tyskland under Sommer-OL 2012
Friidrettsutøvere under Sommer-OL 2012
Diamond League-vinnere
Fødsler i 1988
Personer fra Bad Kreuznach
Deltakere for Tyskland under EM i friidrett 2012
Deltakere for Tyskland under EM i friidrett 2010
45 R.P.M. Club

45 R.P.M. Club er en japansk musikk-EP med den norske popgruppen a-ha. Albumet ble utgitt i 1985 og produsert av Alan Tarney og bandet.

Sporliste
 «The Sun Always Shines on TV» (Extended versjon) 8:25
 «Driftwood» 3:06
 «Take on Me» (Extended versjon) 4:47
 «The Sun Always Shines on TV» (instrumental) 6:38

Kilder 
Rockipedia: 45 RPM Club (1985) Besøkt 13. april 2015
A-ha Discography: 45 R.P.M. CLUB (1985) Besøkt 13. april 2015

EP-plater fra 1985
A-ha-album
Kavaleriet (band)

Kavaleriet er et norsk rockeband som spiller sinte sørlandsviser og hard vals. Bandet ble startet i 2004 og har gitt ut to EP'er, En liten skonnert i 2005 og Kaptejn Pram i 2007. Kavaleriet spilte tre konserter på By:Larm 2010. Senere har Kavaleriet spilt blant annet på Fantasifestivalen på Christian Radich (Oslo), Jorddunstfestivalen (Frøya), Månefestivalen (Fredrikstad) og Canal Street (Arendal).

På Jorddunstfestivalens nettside skrives det at «Kavaleriet avsluttet med et forrykende show. Harvalsen treffer deg i magen med et damplokomotivs kraft, og de slipper å tenke på at noen skal få pengene tilbake. Dette var nemlig den hardeste og tøffeste valsen under hele konserten.»

Canal Street skriver følgende om Kavaleriet: «Stemningen ble godt ivaretatt av Kavaleriet, som etter egen uttalelse ville bidra med hard vals og sinte sørlandsviser, noe som man uten tvil kan kalle en særegen og heftig blanding. Og når de i tillegg lover å stille med hardest valsegaranti på hele Canal Street, så forstår man veldig godt at mange blant publikum trykket dem til sitt bryst – i hvert fall dem med en tøddel av sørlandsblod i sine årer.»

Diskografi
2005 En liten skonnert, EP
2007 Kaptejn Pram, EP
2013 Skipperlosjen, Album

Medlemmer 
 Kjetil Birkenes – kontrabass og vokal
 Geir Arveschoug Erikstad – gitar
 Erik Bøylestad Nilsen – trommer

Referanser

Eksterne lenker 
 Kavaleriet.no
 Kavaleriet på MySpace

Band etablert i 2004
Norske rockegrupper
Norsk Titanium

Norsk Titanium er et norsk selskap etablert i 2004 som utvikler og industrialiserer ny teknologi for produksjon av avanserte komponenter i titan. Norsk Titanium er etablert og eid av Alf Bjørseths Scatec Group.

Referanser

Eksterne lenker
 

Alf Bjørseth
Norske industriselskaper
Norske teknologiselskaper
Selskaper etablert i 2004
Gowalla

Gowalla var en lokasjonsbasert sosial nettjeneste laget av Alamofire, et programvareselskap i Texas, USA. 

Tjenesten gikk ut på at brukere kunne sjekke inn på steder eller spots som det heter på engelsk. Ved å bruke en applikasjon for mobiltelefoner som bruker GPS kunne man finne ut om det fantes noen steder i nærheten, eller man kunne opprette et sted selv dersom det ikke allerede fantes.

Brukerne kunne legge inn egne kommentarer eller anmeldelser av steder, for eksempel etter restaurantbesøk og liknende. Et sted kunne brukes i markedsføringen av en bedrift eller butikk, og brukerne kunne få premier når man sjekket inn på et sted. Det var mulig å se hvilke brukere som tidligere hadde sjekket inn på stedet, samt lese eventuelle kommentarer andre brukere hadde lagt inn. Man kunne også få varsling når venner på Gowalla sjekket inn på steder. 

Man kunne også opprette reiser som inneholdt opp til 20 forskjellige steder. En reise kunne kategoriseres for eksempel som Fjelltur eller Pubrunde.

I mars 2010 hadde Gowalla cirka 150 000 aktive brukere.

En annen liknende tjeneste er Foursquare.

Referanser

Eksterne lenker
 Tjenestens nettside – gowalla.com
 Hva er vitsen med Gowalla? – nrkbeta.no

Nettsteder
Nettsamfunn
Linda Stahl

Linda Stahl (født 2. oktober 1985 i Steinheim) er en tysk spydkaster.

Hennes personlige rekord er 66,81 meter, som hun greide 29. juli 2010 da hun vant gull under EM i friidrett 2010. Lagvenninnen Christina Obergföll fikk sølv i dette EM.

Meritter

2010 
 Gull under EM i friidrett

2007 
 Gull under U23-EM
 8.-plass i VM i friidrett 2007
 8.-plass i IAAF World Athletics Final

Referanser

Eksterne lenker 
 
 Leverkusen who's who (de)

Personer fra Kreis Höxter
Tyske spydkastere
Olympiske bronsemedaljevinnere for Tyskland
Europamestere i friidrett for Tyskland
EM-bronsemedaljevinnere i friidrett for Tyskland
Deltakere for Tyskland under Sommer-OL 2012
Friidrettsutøvere under Sommer-OL 2012
Medaljevinnere under Sommer-OL 2012
Deltakere for Tyskland under Sommer-OL 2016
Friidrettsutøvere under Sommer-OL 2016
Deltakere for Tyskland under VM i friidrett 2007
Deltakere for Tyskland under VM i friidrett 2009
Deltakere for Tyskland under VM i friidrett 2011
Deltakere for Tyskland under VM i friidrett 2015
Deltakere for Tyskland under EM i friidrett 2010
Deltakere for Tyskland under EM i friidrett 2014
Alt du vil ha

For et annet album med samme tittel, se Alt du vil ha (Sie Gubba-album).Alt du vil ha er det ellevte albumet'' med Bjørn Eidsvåg, utgitt i 1990. Albumet lå ni uker på VG-lista og endte med ellevteplass som beste plassering. Dette var en live-plate, innspilt i Det Åpne Teater i Oslo, og ble en ny slags best-of plate for Eidsvåg, hvor han fremførte sine mest kjente sanger.

Sporliste
 «Ingen vei tilbake»
 «Aleina»
 «Føtter på fjell»
 «Du tok ikkje auene dine frå meg»
 «Forbuden frukt»
 «En dag»
 «Ringdans»
 «Hvor er du?»
 «Se meg»
 «Vertigo»
 «Eg ser»
 «Gammal drøm»
 «Alt du vil ha» (ny)
 «Kyrie»

Andre medvirkende
Sang og gitar: Bjørn Eidsvåg
Gitar: Eivin Aarset
Bass: Geir Holmsen
Trommer: Stein Inge Brækhus
Keyboards: Terje Tranås
Kor: Grethe Svensen, Hilde Kjeldsen
Produsent: Sverre Erik Henriksen
Tekst og melodier: Bjørn Eidsvåg
Keyboard på EG SER: Iver Kleive
Lys: Ståle Kilen
Konsertsal-lyd: Ole Petter Berger
Innspilt i Det åpne Teater, Oslo 18,19 og 20. september på Sony PCM3348
Teknikere: Truls Birkeland, Sverre Erik Henriksen
Mixet i HITCompagniet av Sverre Erik Henriksen
Foto: Pål Rødal
Design: Ivar Dyrhaug
Kor på KYRIE er lagt på i HitCompagniet, stemmene er arrangert av Kjetil Saunes, som også var med og sang

Utgivelser
 1990 LP/MC/CD Norsk Plateproduksjon IDCD 15

Kilder
https://web.archive.org/web/20081226121835/http://quint.no/side.php?iId=38

Eksterne lenker 
 

Musikkalbum fra 1990
Bjørn Eidsvåg-album
Norske samlealbum
En vakker dag

En vakker dag er det 20. albumet med Bjørn Eidsvåg, utgitt i 2004. Albumet lå 32 uker på VG-lista med førsteplass som beste plassering. Eidsvåg hadde nettopp fylt 50 år, noe som preget tekstene. Dette er det første albumet Eidsvåg produserte. «En vakker dag» var også tittelen på Eidsvågs talkshow som gikk på TV2 sommeren 2011.

Sporliste
 «Dag for dag»
 «Bare ein mann»
 «En vakker dag»
 «Ein liten vimpel»
 «D e du d»
 «Vinterland»
 «Det e aleina me e»
 «Intimitetstyranniet»
 «Ingen e bare det me ser»
 «Kor komme de fra»
 «Aftenbønn»

Andre medvirkende
Vokal og gitar: Bjørn Eidsvåg
Tangenter: Bengt Hanssen
Gitarer: Børge Petersen-Øverleir
Bass: Håkon Iversen
Blåsere: Sigrun Storheim Hannevik, Karen Evelyn Hauge, John Philip Hannevik, Heidi Østbye Nielsen
Tekster og melodier: Bjørn Eidsvåg
Arrangementer: Bjørn Edisvåg, Bengt Hanssen, Børge Petersen-Øverleir m. fl.
Blåsearrangementer: Håkon Iversen
Produsent: Bjørn Eidsvåg
Innspilt i PUK Studio

Utgivelser
 2004 CD Petroleum Records RRCD 10

Kilder
https://web.archive.org/web/20081226121747/http://quint.no/side.php?iId=47

Eksterne lenker 
 

Musikkalbum fra 2004
Bjørn Eidsvåg-album
MS «Tidevind»

MS «Tidevind» er en katamaran bygget av Brødrene Aa i 2008 for Tide Sjø. Høsten 2014 ble «Tidevind» satt inn på den nystartede ruten mellom Fornebu i Bærum og Aker Brygge i Oslo. Før dette trafikkerte båten strekket mellom Langevåg og Ålesund.

Historie
 2008: 05.11.: Levert som «Tidevind» for Tide Sjø AS (Tide ASA), Bergen
 2012:	Jul.: Rederiet endret navn til Norled

Kilder

Asker og Bærum Budstikke (2014-11-10) «Fornebubåten er i drift»
Brødrene Aa: Tidevind
Norsk Ordinært Skipsregister
skipsrevyen.no M/S «TIDEVIND» fra Brødrene Aa

Eksterne lenker 
 
 

Norske hurtigbåter
Sjøfart i Møre og Romsdal
Brødrene Aa
Norled-hurtigbåter
Skip fra 2008
Artikler i sjøfart-prosjektet
Falko Weißpflog

Falko Weißpflog (født 1954 i Pleißa) er en tysk tidligere skihopper som konkurrerte for DDR. Han tok blant annet bronsemedalje i VM og satte verdensrekord i skiflyging.

Weißpflog deltok i den tysk-østerrikske hoppuka i perioden 1976-1980. Hans beste enkeltresultat var 4. plass i Garmisch-Partenkirchen 1. januar 1978 og i Innsbruck 4. januar 1978. Sammenlagt var hans beste plassering 5. plass i 1977/78. I verdenscupen, som startet opp vinteren 1979/80, greide han en 4. plass i Zakopane 26. januar 1980. Han ble nummer 46 sammenlagt i verdenscupen i sesongen 1979/80.

Han tok bronsemedalje i storbakken i VM i Lahtis i 1978. 5. mars 1976 tangerte han verdensrekorden i skiflyging med 174 meter i Heini Klopfer-bakken i Oberstdorf.

Den østerrikske artisten Hans Hölzel var svært begeistret for Falko Weißpflog, og tok fornavnet hans som kunstnernavn. Hölzel endret én bokstav i navnet, og ble kjent som Falco.

Referanser

Eksterne lenker 
 
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Skisprungschanzen-Archiv: Flying hills (med liste over verdensrekorder)

Tyske skihoppere
Fødsler i 1954
Anna Lovinda

«Anna Lovinda» er en av Erik Byes mest kjente viser. Inspirasjon til sangen fikk Bye fra en gravstein på kirkegården i Westport, ifølge «Norsk visebok», en liten fiskerlandsby på Ny-Englandkysten. Der sto det (ifølge introen til Byes egen innspilling av sangen): «Her hviler Anna Lovinda, død 12. april 1872, 20 år gammel. Hun var enke etter kaptein Ebenezer Hunt, som gikk ned med sitt skip samme år, 25 år gammel». 

Erik Bye var foruten å være forfatter og visedikter, også kringkastingsmann, og sto i mange år i et nært samarbeid med Alf Prøysen og Otto Nielsen. Sangen om «Anna Lovinda» er skrevet i 1960. Helge Borglund har også sunget denne på Frem fra Glemselen kap.14

Norske sanger
Sanger fra 1960
This One’s on Me

This One's on Me er et musikkalbum med Reidar Larsen, utgitt i 2001.

Sporliste

 «No More Bullshit» (Reidar Larsen/Tony Burton)
 «This One's on Me» (Reidar Larsen/Tony Burton)
 «Merry-Go-Round» (Reidar Larsen/Tony Burton)
 «I Wonder» (Reidar Larsen/Tony Burton)
 «Just Passing Through» (Reidar Larsen/Tony Burton)
 «Heads She Will» (Reidar Larsen/Tony Burton)
 «Sail Away» (Randy Newman)
 «He's Got a Way With Women» (Hank Thompson/Rodney Lay)
 «Night Train to the Past» (Reidar Larsen/Tony Burton)
 «Going to Milwaukee» (Reidar Larsen/Tony Burton)
 «Given Up on Love» (Reidar Larsen/Tony Burton)
 «What've You Got to Say» (Reidar Larsen/Tony Burton)

Medvirkende

Musikere
 Reidar Larsen - sang, piano, orgel, låtskriver, produsent, tekniker
 Lars Håvard Haugen - sang/kor, gitarer, produsent, tekniker
 Arne Skage jr. - gitarer
 Kyrre Sætran - bass
 Knut Hem - trommer
 Richard Gjems - munnspill på No More Bullshit, Night Train to the Past, Given Up on Love
 Kristin Berglund - sang/kor på This One's on Me, Night Train to the Past
 Erlend Gjerde - trompet på Merry-Go-Round, He's Got a Way With Women, Going to Milwaukee
 Bernhard Seland - saksofon på Merry-Go-Round, He's Got a Way With Women, Going to Milwaukee
 Jørgen Gjerde - trombone på Merry-Go-Round, He's Got a Way With Women, Going to Milwaukee
 Geir Otnes - trekkspill på Just Passing Through

Øvrige
 Per Sveinson - tekniker

Eksterne lenker
 This One's on Me

Musikkalbum fra 2001
Reidar Larsen-album
Christian Malcolm

Christian Malcolm (født 3. juni 1979) er en walisisk sprinter, som spesialserer seg på 200 meter. Han er født i Cardiff, men bor i Newport i Wales. Han ble kåret til Årets Junioridrettsutøver i 1998.

Karriere 
I Junior-VM 1998 vant han 200 meter på 20,44 sekunder. Ved Samveldelekene samme år vant han sølv på 200 meter med tiden 20,29, som var både europeisk juniorrekord og walisisk seniorrekord. 

Han vant gull under EM innendørs i 2000 i Gent, med tiden 20,54, foran Patrick Stevens. Dette var walisisk innendørsrekord. I Europacupen i friidrett utendørs vant han 200 meter på 20,45 på cupens andre dag, noe som var årsbeste denne sesongen. Ved AAA-mesterskapet, som anses å være det britiske mesterskapet i friidrett, fikk han sølv, og senere på året kom han på femteplass ved OL i Sydney med tiden 20,33. 

I 2001 tok han sølv under VM i friidrett innendørs, 13 hundredeler bak Shawn Crawfords vinnertid på 20,63. Ved årets AAA-mesterskap tok han bronse på 100 meter og sølv på 200 meter, og ved årets VM i friidrett løp han til sammen 8 løp, og greide finalen på både 100 og 200 meter, og endte på henholdsvis sjette- og femteplass på disse distansene. Han deltok også i stafetten, men laget mistet stafettpinnen under kvalifiseringen og ble disket. 

Etter fire andreplasser i AAA-mesterskapet vant han endelig 200 meter i 2005, der han hårfint ble dømt foran Marlon Devonish. Han fikk også bronse på 100 meter. Han vant overraskende europacupen på tiden 20,15, hans beste tid på fem år. 

Malcolm representerte Storbritannia under Sommer-OL 2008 i Beijing. Han kom på andreplass i sitt første innledningsheat, som ble vunnet av Brian Dzingai. Han forbedret tiden sin til 20,30, og kom på fjerdeplass i neste runde, noe som holdt til semifinale. Der løp han på 20,25, slo ut Paul Hession og Christopher Williams, og kom til finalen. Der greide han bare tiden 20,40, og endte på syvendeplass, men etter at både Churandy Martina (andreplass) og Wallace Spearmon (tredjeplass) ble diskvalifisert endte han opp på femteplass. 

På 200 meter under EM i friidrett 2010 greide han sølv, kun ett hundredels sekund bak franskmannen Christophe Lemaitre. Malcolm løp på 20,38, som var sesongbeste for ham.

I 2011 var han med på det britiske laget som vant gull på 4 x 100 meter stafett ved Lag-EM i friidrett (Super League) i Stockholm. Laget bestod av Christian Malcolm, Craig Pickering, James Ellington og Harry Aikines-Aryeetey, og de løp på 38,60, som var ny mesterskapsrekord.

Personlige rekorder

Referanser

Eksterne lenker 
 

Britiske sprintere
Deltakere for Storbritannia under EM i friidrett 2002
Deltakere for Storbritannia under Sommer-OL 2012
Friidrettsutøvere under Sommer-OL 2012
Personer fra Cardiff
President pro tempore i USAs senat

President pro tempore i USAs senat, iblant forkortet president pro tem, er det nest høyeste embetet i USAs senat og det høyeste embetet blant senatorene. I USAs grunnlov heter det at USAs visepresident er Senatets formelle president, selv om visepresidenten sjelden deltar i senatets arbeid, og bare stemmer i tilfeller med stemmelikhet. 

Ved visepresidentens fravær er President pro tempore senatets leder. President pro tempore velges av Senatet og er vanligvis den eldste senatoren hos flertallspartiet. I praksis er visepresidentens og President pro tempores oppgaver med møteledelse delegert til yngre senatorer. Den reelle makten i senatet ligger hos gruppelederen i flertallspartiet.

President pro tempore er den tredje i rekken til å overta som president, etter visepresidenten og speaker i representantenes hus.

Den nåværende president pro tempore er senator Patrick Leahy fra Vermont som tiltrådte embetet 20. januar 2021.

Referanser

Eksterne lenker 
 

USAs politikk
USAs senat
Speaker i Representantenes hus i USA

Speaker i Representantenes hus i USA (engelsk: Speaker of the United States House of Representatives eller Speaker of the House) er den ordførende styrer (speaker) av Representantenes hus. Embedet ble opprettet i USAs grunnlov av 1789 i artikkel 1, seksjon 2, hvor det heter: «Representantenes hus skal velge deres ordførende styrer og andre embedsmenn» (The House of Representatives shall choose their Speaker and other Officers). 

Speaker er den andre i rekken til å overta presidentembedet, etter USAs visepresident og foran  president pro tempore i USAs senat. Speaker har en ledende posisjon i det største politiske partiet og arbeider aktivt for å gjennomføre dette partiets lovgivende agenda. I tillegg til å lede representantenes hus, utfører speaker også administrative og prosedyriske oppgaver, og representerer vedkommendes kongressdistrikt. Speakeren er vanligvis ikke selv ordstyrer i debatter, men gir ansvaret til andre medlemmer av kongressen fra sitt parti.

Den nåværende speaker er Nancy Pelosi. Hun tilhører Det demokratiske partiet, representerer Californias 12. distrikt og ble utnevnt den 3. januar 2018.

Speakers i Representantenes hus i USA

Eksterne lenker 
 

Representantenes hus i USA
Titler
USA
Karl Heinrich von Bogatzky

Karl Heinrich von Bogatzky (født 7. september 1690 i Jantkawe i Nedre Schlesien, død 15. juni 1774) var en tysk salmedikter. Han var først tjener ved hoffet i Sachsen-Weissenfels, før han begynte å studere juss og teologi i Jena og Universitetet i Halle, men på grunn av helseproblemer gjorde han seg ikke ferdig. Han slo seg så ned i Glancha i Schlesien, hvor han grunnla et barnehjem.

Bogatzkys hovedverk er Güldenes Schatzkästlein der Kinder Gottes (En liten, gyllen skattekiste for Guds barn, 1718) og Übung der Gottseligkeit in allerlei geistlichen Liedern (Øvelser for gudsvelsignelse i alle former for åndelige sanger. 1750).

I Norsk Salmebok er han representert med en salme, i tillegg til at han har skrevet et vers som andreverset i salmen «Jesus, lær meg du å bede» er basert på. Bogatzky skrev tilsammen 411 salmer.

Referanser

Eksterne lenker 
 Kort biografisk informasjon

Tyske salmediktere
William S. Derrick

William S. Derrick (født 1802, død 15. mai 1852) var en amerikansk politiker. Derrick var ledet kontoret i utenriksdepartementet i fire perioder i 1840-årene og 1850-årene. Derrick var  fungerende utenriksminister fra 21. til 23. juni 1843, i president John Tylers regjeringstid.

USAs utenriksministre
Politikere fra USA
Personer fra West Chester
Søkelys på arbeidslivet

Søkelys på arbeidslivet (tidligere Søkelys på arbeidsmarkedet) er et vitenskapelig tidsskrift som henvender seg til forskere, utredere, saksbehandlere og beslutningstagere innenfor næringsliv, forvaltning og partene i arbeidslivet.

Historie

Tidsskriftet utgis i samarbeid mellom Institutt for samfunnsforskning og Universitetsforlaget. Tidsskriftet utkommer tre ganger i året, og formidler forskning om arbeidslivet i Norge og Norden. Hovedtemaene er arbeidsledighet og sysselsetting, arbeidsmarkedspolitikk, lønnsutvikling, arbeidsorganisering og arbeidsmiljø. Vekten ligger på empiriske studier av både kvalitativ og kvantitativ karakter.

Søkelys på arbeidslivet eies av Institutt for samfunnsforskning og utgis med støtte fra Arbeids- og sosialdepartementet.

To artikler publisert i Søkelys på arbeidslivet har mottatt den nordiske prisen Årets tidsskriftartikkel.

Referanser

Eksterne lenker 
 Søkelys på arbeidslivet

Norske vitenskapelige tidsskrifter
Publikasjoner etablert i 2007
Valdemarsmuren

Valdemarsmuren inngikk som en del av forsvarsverket Dannevirke i det sydlige Jylland i Danmark, i dag ligger området i Tyskland.

Kong Valdemar den store befestet deler av Dannevirkes hovedvoll i siste halvdel av 1100-tallet med en cirka 7 meter høy mur av munkesten. Muren var lagt i mørtel på et kampestensfundament, avstivet og kledd med tegl.

Valdemarsmuren regnes for den siste store forsterkning av Dannevirke. Senere ble det bygget en borg, Thyraborg, som muligens var en garnison for Dannevirkes forsvarere.

Eksterne lenker 
 Valdemarsmuren hos Grænseforeningen med bilder

Danmarks historie
Arkeologiske steder i Tyskland